CELEX: 62019TN0139
Language: el
Date: 2019-03-04 00:00:00
Title: Υπόθεση T-139/19: Προσφυγή της 4ης Μαρτίου 2019 — Pilatus Bank κατά ΕΚΤ

15.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/106
            
         
      Προσφυγή της 4ης Μαρτίου 2019 — Pilatus Bank κατά ΕΚΤ
      (Υπόθεση T-139/19)
      (2019/C 139/108)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Pilatus Bank plc (Ta’Xbiex, Μάλτα) (εκπρόσωποι: O. Behrends, M. Kirchner και L. Feddern, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει, δυνάμει του άρθρου 264 ΣΛΕΕ, άκυρη την προσβαλλόμενη απόφαση με την οποία η ΕΚΤ αρνήθηκε να αναλάβει την άμεση εποπτεία της προσφεύγουσας σύμφωνα με το άρθρο 6, παράγραφος 5, στοιχείο β', του κανονισμού 1024/2013 (1).
               
            
                  —
               
               
                  να καταδικάσει την καθής στα δικαστικά έξοδα της προσφεύγουσας δυνάμει των άρθρων 134 και 135 του Κανονισμού Διαδικασίας του Γενικού Δικαστηρίου.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει εννέα λόγους.
      
                  1.
               
               
                  Με τον πρώτο λόγο προβάλλεται ότι η ΕΚΤ εσφαλμένως θεωρεί ότι δεν έχει πλέον αρμοδιότητα εποπτείας της προσφεύγουσας μετά την ανάκληση της άδειάς της.
               
            
                  2.
               
               
                  Με τον δεύτερο λόγο προβάλλεται ότι η ΕΚΤ οφείλει να αναλάβει την εποπτεία διότι πρέπει να διασφαλίζει την τήρηση υψηλών προτύπων εποπτείας.
               
            
                  3.
               
               
                  Με τον τρίτο λόγο προβάλλεται προσβολή του δικαιώματος αποτελεσματικής έννομης προστασίας και παραβίαση της αρχής της ισότητας των όπλων.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της δικαιολογημένης εμπιστοσύνης και της ασφάλειας δικαίου.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της αναλογικότητας.
               
            
                  6.
               
               
                  Με τον έκτο λόγο προβάλλεται κατάχρηση εξουσίας.
               
            
                  7.
               
               
                  Με τον έβδομο λόγο προβάλλεται έλλειψη επαρκούς αιτιολογίας.
               
            
                  8.
               
               
                  Με τον όγδοο λόγο προβάλλεται προσβολή του δικαιώματος ακροάσεως.
               
            
                  9.
               
               
                  Με τον ένατο λόγο προβάλλεται παραβίαση της αρχής nemo auditor.
               
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63).